CELEX: 31998D0508
Language: et
Date: 1998-06-18 00:00:00
Title: Nõukogu otsus, 18. juuni 1998, Euroopa Ühenduse ja Austraalia vahelise vastavushindamise, tunnistuste ja märgistuste vastastikuse tunnustamise lepingu sõlmimise kohta

Tähtis õiguslik teade

|

31998D0508

Euroopa Liidu Teataja L 229 , 17/08/1998 Lk 0001 - 0002

		Nõukogu otsus,18. juuni 1998,Euroopa Ühenduse ja Austraalia vahelise vastavushindamise, tunnistuste ja märgistuste vastastikuse tunnustamise lepingu sõlmimise kohta(98/508/EÜ)EUROOPA LIIDU NÕUKOGU,võttes arvesse Euroopa Ühenduse asutamislepingut, eriti selle artiklit 113 koostoimes artikli 228 lõike 2 esimese lausega, artikli 228 lõike 3 esimese lõiguga ja artikli 228 lõikega 4,võttes arvesse komisjoni ettepanekutning arvestades, et:Euroopa Ühenduse ja Austraalia vahelise vastavushindamise, tunnistuste ja märgistuste vastastikuse tunnustamise lepingu läbirääkimised on lõppenud ja leping parafeeriti 19. juulil 1996 ning leping tuleks heaks kiita;teatavad rakendamisega seotud ülesanded on antud lepingu alusel loodud ühiskomiteele, eelkõige volitused muuta selle valdkonnalisade teatavaid aspekte;lepingu nõuetekohase toimimise tagamiseks tuleks kehtestada asjakohased siseriiklikud menetlused ja anda komisjonile volitused lepingusse teatavate tehniliste muudatuste tegemiseks ja võtta selle rakendamiseks vastu otsuseid,ON VASTU VÕTNUD JÄRGMISE OTSUSE:Artikkel 1Euroopa Ühendus kiidab heaks Euroopa Ühenduse ja Austraalia vahelise vastavushindamise, tunnistuste ja märgistuste vastastikuse tunnustamise lepingu, sealhulgas selle lisad ja lepingule lisatud ühisdeklaratsioonid.Lepingu, lisade ja ühisdeklaratsioonide tekst on lisatud käesolevale otsusele.Artikkel 2Nõukogu eesistujal on õigus määrata isikud, kes on volitatud ühenduse suhtes siduvale lepingule alla kirjutama ning esitama ühenduse nimel lepingu artikliga 14 ettenähtud teatise. [1]Artikkel 31. Komisjon, keda abistab nõukogu nimetatud erikomitee, esindab ühendust lepingu artikli 12 alusel loodud ühiskomitees. Komisjon tegeleb pärast erikomiteega konsulteerimist lepingu artikli 8 lõikes 2 ja artikli 12 lõike 4 punktides c–e nimetatud ametissenimetamiste, teatiste, infovahetuse ja kontrollitaotlustega.2. Komisjon määrab ühenduse seisukoha seoses otsustega, mis võetakse vastu ühiskomitees, mis käsitlevad valdkonnalisade jaotistesse I–IV tehtavaid muudatusi (lepingu artikli 12 lõike 4 punktid a ja b ning artikli 12 lõige 6) vastavuskontrolli lepingu artikliga 8 ja artikli 12 lõike 6 punkti d kohaselt pärast käesoleva artikli lõikes 1 nimetatud erikomiteega konsulteerimist.3. Kõigil teistel juhtudel määrab nõukogu ühenduse seisukoha ühiskomitees kvalifitseeritud häälteenamusega komisjoni ettepaneku põhjal.Artikkel 4Käesolev otsus avaldatakse Euroopa Ühenduste Teatajas.Lussemburgu, 18. juuni 1998Nõukogu nimeleesistujaG. Strang[1] Lepingu jõustumise kuupäev avaldatakse Euroopa Ühenduste Teatajas.--------------------------------------------------